Diari Oficial de la Generalitat Valenciana


Sumari del DOGV 4993, del 26-04-2005 (2005/4206)

Notificació a Promociones Jesús González, SL. Expedient número VIVI/049803/140.
-------------------------------------------------------------------------------

### Dades del document

Número de DOGV
:   4993

Data del DOGV
:   26-04-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/4206


Organisme emissor
:   Conselleria de Territori i Habitatge

Tipus de document
:   Anunci

Notificació a Promociones Jesús González, SL. Expedient número VIVI/049803/140. [2005/A4206]
  
De conformitat amb el que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es notifica la proposta de resolució a Promociones Jesús González, SL amb expedient VIVI/049803/140.
  
Per ordre de l'instructor del procediment sancionador referit, a l'efecte previngut en el Reglament d'Habitatges de Protecció Oficial de 24 de juliol de 1968, us traslladem la proposta de resolució d'aquest, que us notifiquem perquè en prengueu coneixement, sota l'advertència que en el termini de 15 dies, a comptar des del següent al de la recepció, podeu al·legar tot el que considereu oportú en la vostra defensa, conforme al que establix l'article 19 del Reial Decret 1398/1993, de 4 d'agost, pel qual s'aprova el Reglament de Procediment Sancionador, i que els documents que apareixen en el procediment són:
  
1. Denúncia
  
2. Informe tècnic
  
3. Ordre d'obres
  
4. Plec de càrrecs
  
València, 20 de desembre de 2004.- El secretari d'Actuacions: María Luisa Martí Llabata.
  
Vist el procediment sancionador VIVI/049803/140, seguit contra Promociones Jesús González, SL, per infracció del règim legal que regula els habitatges de protecció oficial, iniciat per orde de procedir del cap del Servei Territorial d'Habitatge i Projectes Urbans.
  
Atés que són fets provats, i així es declara que a l'habitatge situat a València, Bernardo Prieto, 30, presentava les deficiències assenyalades en el plec de càrrecs.
  
Atés que la denúncia que va donar origen a aquest procediment la formula en data 17 de desembre de 2003, Lucía Bacete Sancho.
  
Atés que l'instructor no considera procedent la pràctica de prova, a més de la ja practicada i que consta en informe tècnic.
  
Atés que en data 14 de juny de 2004 es formula a l'expedientat l'oportú plec de càrrecs.
  
Atés que al plec de càrrecs no es formulen al·legacions.
  
Atés que els fets continguts en el primer atés constitueixen una falta molt greu tipificada com a tal en l'article 6.10 de la Llei 1/1997, de la Generalitat Valenciana, de Règim Sancionador en Matèria d'Habitatge.
  
Atés que l'expedientat és responsable davant de l'administració dels fets continguts en el primer atés que.
  
Atés que la falta comesa per l'expedientat pot ser sancionada, segons el que disposa l'article 8 de la Llei 1/1997, de 21 de febrer, amb multa de 3.005,07 a 30.050,61 euros.
  
Atés que és competent per a resoldre aquest procediment el cap del Servei Territorial d'Habitatge i Projectes Urbans, d'acord amb les facultats que amb tal efecte li confereix l'Ordre de 9 de setembre de 2003, de la Conselleria de Territori i Habitatge.
  
Vistos la Llei 1/1997, de 21 de febrer, de la Generalitat Valenciana, de Règim Sancionador en Matèria d'Habitatge, la Llei de Règim Jurídic de les Administracions Públiques, i la resta de normes de general i pertinent aplicació, l'instructor que subscriu us eleva la següent
  
Proposta de resolució
  
1. Imposar a l'expedientat, com a autor d'una falta molt greu, prevista i sancionada com a tal en l'article 6.10 de la Llei 1/1997, una multa de quatre mil dos-cents deu euros (4.210 €).
  
2. Obligar l'expedientat que per si o a costa seua, realitze en el termini de 15 dies les obres següents:
  
- Procedir a la instal·lació d'armaris especificats en el projecte final d'obra als habitatges números 5, 6, 9 i 12.
  
- Procedir a dotar de ventilació els banys dels habitatges 5 i 12.
  
- Tallar el mamperlà de l'escala interior que sobreïx del lateral escaló de l'habitatge dúplex número 6. Procedir a la fixació de la barana i la reposició dels paviments danyats en el suport d'aquesta en aquest habitatge.
  
- Procedir a la instal·lació de preses de corrent en els punts d'ubicació de la llavadora i el llavaplats a la cuina de l'habitatge número 10 i en el capçal del dormitori principal de l'habitatge número 12.
  
- Procedir a la reparació de la fissura existent en el punt d'encontre entre el pilar amb el barandat al dormitori principal de l'habitatge número 10 mitjançant el picat de lluïts, instal·lació de malla trenada de fibra de vidre, nou lluït i repàs de pintura de la zona reparada. Col·locació de la porta de pas en el corredor especificada en projecte final d'obra.
  
- Instal·lar la bancada i el mobiliari de la cuina segons s'indica en projecte final d'obra.
  
- Instal·lar les portes de pas en el menjador saló i dormitori principal a l'habitatge número 9.
  
- Completar el mobiliari i la bancada de cuina adaptant-les a les especificades en el projecte final d'obra als habitatges.
  
- Construir el traster T-11, de superfície 3,68 metres quadrats, vinculat a l'habitatge número 9.
  
- Col·locar el llistó en la porta vidriera de cuina de l'habitatge número 12. Unificar els paviments de la galeria adaptant-los als especificats en projecte final d'obra (paviment de taulells de gres), a tota la superfície. Substituir els taulells perforats en els paviments del bany del dormitori principal com també les peces de l'entaulellat en el pas de l'aixeta de la banyera a la pta. 12.
  
Elements comuns
  
- Procedir al segellament de la junta de dilatació d'aquest edifici amb el confrontant número 28.
  
- Dotar les portes dels trasters dels mecanismes de tancament dels quals manca i repassar els instal·lats amb deficiències d'execució a fi que funcionen correctament.
  
- Instal·lar l'albelló a la cambra de comptadors d'aigua potable degudament connectat a la xarxa horitzontal de sanejament.
  
- Dotar el soterrani de garatge de tots aquells elements de ventilació i de protecció contra incendis continguts en el projecte final d'obra com també en la resta de l'edifici.
  
- Instal·lar el curull en el conducte d'acer galvanitzat ubicat a la façana posterior de l'edifici.
  
- Procedir a la consolidació de les claraboies instal·lades a la terrassa transitable de la planta primera.